ArabovMK/tajik-wikipedia-corpus huggingface dataset:
Мирзо Бархурдор

Гурӯҳ:::Википедия:Статьи с малым количеством внутренних ссылок БАРХУРДР. Дар шеърҳояш тахаллусаш "Мумтоз" мебошад. Зиндагинома Дар зодгоҳаш – Фароҳи Хуросон (ҳоло – дар ҳудуди Туркманистон) ба дунё омада, касби камол намуд, аз улуми матадовилаи давр баҳравар гардид. Баъд аз таҳсили улум ба Марв омада, дар дарбори Аслонхони Гурҷӣ вазифаи муншӣ дошт. Пас аз ду сол бо сабаби номаълуме ба Исфаҳон рӯй оварда ба хидмати Ҳусайнқулихони Қӯрчибошӣ ба мансаби сармуншӣ дохил гардид. Бархурдор дар маҳфилу маҷлисҳои аҳли адаб ширкат мекард, чун шахси хушбаёну суханвар машҳур шуд. Осор Бо дархости дӯстон дар асоси қиссаҳову ривоятҳои халқӣ асари мансури ороста бо пораҳои манзум бо номи "Маҳфилоро" таълиф кард. Аз Исфаҳон ба зодгоҳаш баргашт, муддате дар шарҳои Ҳирот, Машҳад, Хабушон, Дарун умр ба сар бурд. Дар Хабушон муншии дарбори ҳукмрони он давра Манучеҳрхон ном шахс (ҳукмр. 1626–66) буд. Бар асари ҳуҷуми курдҳо ва қипчоқҳо ба ш. Дарун молу дороии Бархурдор, аз ҷумла асараш "Маҳфилоро" ба ғорат рафт. Бори дуюм ин асарро таълиф намуд ва ба он "Маҳбубу-л-қулуб" ном ниҳод. Мувофиқи маълумоте, ки Барфтӯдакунак дар муқаддимаи "Маҳбубу-л-қулуб" дар бораи худ овардааст, дар байни осори бағоратрафтааш рисолаҳои "Чанд саҳифаи комила", "Руқаот ва макотиб", "Қитъаоти маснуа", "Арқоми подшоҳ ва қиблаҷоти амлок" будаанд. Бархурдор дар осори мансураш пораҳои шеъри иншонамудаашро ҷой додааст. Осори: Маҳбуб-ул-қулуб. Китоби якум. Д., 1975; китоби дуюм, Д., 1979. Адабиёт.
Барчадев (деҳа, н. Шуғнон)

БАРЧАДЀВ, деҳа дар ҷамоати деҳоти Дарморахти ноҳияи Шуғнон. Аз Барчадев то маркази ноҳия 30 км; роҳ асфалтпӯш. Аҳолиаш 128 нафар, тоҷикон. Соҳаҳои асосии хоҷагӣ: боғдорӣ, сабзавоткорӣ, ғаллакорӣ ва чорводорӣ. Заминҳо аз дарёчаи кӯҳӣ ва оби чашма обёрӣ мешаванд.
Бархӯрди қатораҳо дар Ҳалле

Бархӯрди қатораҳои Ҳалле - бархӯрди сар ба сари ду қатора дар ноҳияи Ҳалле дар наздикии Брюссел, Белгия 15 феврали соли 2010. Қатораҳо дар пайи бориши барф дар соати серодами субҳ ба ҳам бархӯрданд. 1 2 Дар ин садама 18 нафар кушта ва 171 нафар маҷрӯҳ шуданд. Танаффус дар ҳаракати қатораҳо на камтар аз ду рӯз буд 3. Бархӯрд дар яке аз хатҳои асосии дастрасӣ ба истгоҳи ҷанубии Брюссел, 14-километрии пойтахти Белгия рух дод. Бисёре аз хатсайрҳои роҳи оҳани баландсуръат байни Брюссел ва Фаронса ва Британияи Кабир боздошта шуданд. тасдиқ кард, ки ҳама хидматҳо ба сабаби садама муваққатан боздошта шудаанд 4. Бархӯрди қатораҳо дар Ҳалле бузургтарин садамаи роҳи оҳан дар таърихи Белгия мебошад.
Бархӯрди манфиатҳо

Бархӯрди манфиатҳо - ҳолате, ки хизматчии давлатӣ дар ҷараёни иҷрои уҳдадориҳои мансабӣ зери таъсири манфиатҳои шахсӣ қарор гирифта, қарорҳои ба манфиати давлат мухолифро қабул менамояд.
Бархатова (ноҳияи Черемховск, Иркутск)

Бархатова — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Черемховск, ки дар вилояти Иркутск қарор дорад, дохил мешавад.
Бархатиха (ноҳияи Плисетс)

Бархатиха — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Плисетс, ки дар вилояти Архангелск қарор дорад, ва ба ҳамин вилоят итоат мекунад, дохил мешавад 1. Ҷуғрофия Ин деҳа дар ноҳияе қарор дорад, ки ба ноҳияҳои Шимолгони Русия дохил мешавад.
Барчидев

БАРЧИДЀВ, деҳа дар ҷамоати деҳоти Савноби ноҳияи Рӯшон. Аз Барчидев то маркази ноҳия 150 км; роҳ автомобилгард. Аҳолиаш 167 нафар, тоҷикон. Барчидев нуқтаи савдои хусусӣ ва мактаби таҳсилоти ибтидоӣ дорад. Соҳаҳои асосии хоҷагӣ: чорводорӣ ва сабзавоткорӣ. Заминҳо аз дарёчаи Бартанг обёрӣ мешаванд.
Барчим (ноҳияи Братск, Иркутск)

Барчим — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Братск, ки дар вилояти Иркутск қарор дорад, дохил мешавад.
Барчасб

Барчасб, этикетка — тиккае аз коғаз, пулимер, порча, филиз ё дигар мавод аст, ки ба як бастабандӣ ё шайъ мечасбонанд. Бар рӯйи он мумкин аст як роҳнамо ё иттилоъоте хосс дар бораи фароварда, нишониҳо ва монанди онҳо ба намоиш даромада бошад. Шиносбаргҳо мумкин аст мустақиман рӯйи бастабандӣ ё шайъ чоп шуда бошанд.
Барчкент

Барчкент — шаҳри қадимие дар поёноби Сирдарё (асрҳои 12-14), мобайни Суғноқ ва Ҷанд, ки дар маъхазҳои таърихӣ дар шакли Борҷиканд, дар сиккаҳои Ҷуҷӣ ба шакли Борҷин навишта шудааст. Ин шаҳр бо номи Борҷинлиғкент низ зикр гардидааст. Барчкентро чун қаря низ ёд кардаанд. Барчкент дуртар аз Суғноқ ва наздикии Ҷанд (харобаҳои Хишттеппа, ки дар самти ғарбии Сирдарё воқеъ аст) ва Фанокат ҷойгир буд. Муаллифи китоби "Мулҳақоту-с-суроҳ" Ҷамоли Қартӣ, ки солҳои 1273-74 ба дидорбинии олими маъруф, муфассир, шоир Ҳомид ибни Осоми Борҷинлиғӣ омада буд, тавсифи Барчкентро додааст. Тибқи ахбори ин муаррих, Барчкент сарзамини ваҳшиён ва туркманҳост. Минтақаи барфдор ва регзор будааст. Ҷамоли Қаршӣ менигорад, ки пешвои туркманҳо Салчуқ ибни Финик дар ҳаволии Барчкент зиндагӣ мекард, ки баъдан ба ҷониби Нуратои Бухоро нақли макон кард. Қалъаҳо (дижҳо)-и он то ҳол боқӣ мондаанд. Дар Барчкент ҳаёти маданию маънавӣ ва илму фан хеле рушд ёфта будааст. Ҷамоли Қаршӣ навиштааст, ки шоирони шаҳри Барчкент ба забонҳои туркию арабӣ ва форсӣ шеър эҷод мекардаанд.
Барчид

БРЧИД, деҳа дар ҷамоати деҳоти Поршневи ноҳияи Шуғнон. Аз Барчид то маркази ноҳия 16 км; роҳ асфалтпӯш. Аҳолиаш 711 нафар, тоҷикон. Барчид мактаби таҳсилоти умумии ибтидоӣ, бунгоҳи тиббӣ, сехи коркарди чӯб, сехи мӯзадӯзӣ, нуқтаи савдои хусусӣ дорад. Соҳаҳои асосии хоҷагӣ: боғдорӣ, ғаллакорӣ ва сабзавоткорӣ. Заминҳо аз оби Барчиддара обёрӣ мешаванд.
Баршина

Гурӯҳ:::Википедия:Статьи с малым количеством внутренних ссылок БРШИНА, шакли рентаи замин дар давраи феодализм, ки деҳқони крепостной дар мулки заминдори калон рӯзҳои муайяни ҳафта бемузд корҳои гуногун, аз ҷумла корҳои заминӣ, сохтмонӣ, касбӣ, буридани ҷангал ва ғайраро анҷом медод. Миқдор ва нақши иқтисодии Баршина дар давраҳои гуногуни феодализм дар маҳалҳои мухталиф ба таври гуногун муайян карда мешуд. Дар Россия Баршина аз замони Руси Киевӣ роиҷ буд. Дар асарҳои 8–12 заҳмати ғуломонаи деҳқононро феодалон истифода мебурданд, асарҳои 13–15 оброки натуралӣ нуфуз пайдо кард ва дар садаи дар натиҷаи рушди муносибатҳои молию пулӣ Баршина дар ҳамаи соҳаҳо инкишоф ёфт. Кишт, обёрӣ, алафдаравӣ, сохтани хона ва дигар биною иншооти феодалиро деҳқонон анҷом медоданд. Баршина ба таъсиси низоми умумидавлатии ҳуқуқи крепостнойӣ ва афзоиши истисмори феодалӣ мусоидат кард. Дар асрҳои 17–18 Баршина ва оброки натуралӣ шаклҳои асосии истисмори феодализм Баршина расман бекор карда шуд, вале ба таври ғайрирасмӣ боз муддате вуҷуд дошт. Дар Аврупои Ғарбӣ дар асрҳои 8–9 дар баъзе мулкҳои калони меросӣ Баршина рентаи асосӣ маҳсуб мешуд ва ҳафтае аз 2 то 4 рӯз деҳқонон дар мулки феодалҳо кор мекарданд. Дар асрҳои 12–13 вобаста ба бекор карда шудани моликияти шоҳӣ дар мамлакатҳои Аврупои Марказӣ ва Ғарбӣ истифода аз рентаи Баршина маҳдуд шуд ва умуман дар Аврупои Марказӣ ва Шарқӣ дар асрҳои миёнаи классикӣ Баршина мавқеи муайян надошт, танҳо дар асрҳои 16–17 эътибор пайдо кард. Дар мамолики Шарқи Наздик ва Осиёи Миёна шакли заминдории иқтоъ маъмул буд.
Барчасп

Барчасп (— миёнбур, роҳи кӯтоҳ), ярлик — файли хурди компютер, ки ба ягон объект, барнома ё фармон ишора намуда, ҳомили маълумоти иловагӣ мебошад. Одатан барчаспҳо дар "Мизи корӣ"-и компютер барои зуд кушодани ҷузъгиру ҳуҷҷатҳо ва ба кор даровардани барномаҳо сохта мешаванд. Андозаи файли барчаспҳо, одатан, аз даҳҳо то садҳо байтро ташкил медиҳад. Барои ҳар як объект бо номҳои гуногун якчанд барчасп сохтан мумкин аст. Аз ин рӯ, барчаспҳоро нишондиҳандаи суроғаи объект низ меноманд. Бо нест кардани барчаспҳо худи объект нест нашуда, танҳо нишондиҳандаи суроғаи он нест карда мешавад. Барчасп дар хотираи компютер ҷойи бисёрро ишғол намекунанд ва истифодаи онҳо нисбат ба нишонаи объектҳо самараноктар аст. Барои фарқи барчасп аз нишонаи объект дар кунҷи чапи қисми пойинии он аломати тирча мегузоранд.
Баршор

Баршор — деҳа дар ҷамоати Қозидеҳи ноҳияи Ишкошим. Дар ҳудуди хоҷагии деҳқонии Мамадамбаров ҷойгир аст. Аз Баршор то маркази ноҳия 33 км; то шаҳри Хоруғ 77 км; роҳ автомобилгард. Аҳолиаш 197 нафар, тоҷикон. Баршор мактаби таҳсилоти ибтидоӣ, китобхона, нуқтаҳои савдои хусусӣ, чойхона, корхонаи дӯзандагӣ ва чашмаи оби маъданӣ дорад, ки таркибаш мисли оби "Нарзан" аст. Соҳаҳои асосии хоҷагӣ: ғаллакорӣ, боғдорӣ ва сабзавоткорӣ. Заминҳо аз дарёчаи Баршор обёрӣ мешаванд.
Баршор (чашма)

Баршор — чашма дар ноҳияи Шуғнон. Дар соҳили рости дарёи Панҷ, 71 км ҷанубтари ш. Хоруғ, дар баландии 2280 м аз с. б. воқеъ аст. Дар таркиби обаш ионҳои карбонат, ҳидрокарбонату хлор ва калсию натрий дошта, ба оби "Ессентуки" наздик аст. Дебиташ 1,5 лс, ҳарор. обаш 15°С. 1 л оби он 2,6 г намакҳои минералӣ дорад.
Нури Норак

Нури Норак — бошгоҳи футболи тоҷик аз Норак. На дертар аз соли 1966 таъсис ёфтааст. Таърих Дар замони шӯравӣ дар мусобиқоти дастаҳои устодон аз соли 1966 то 1970 ва солҳои дигар дар сатҳи дастаҳои тарбияи ҷисмонӣ ширкат мекард. Дар Тоҷикистони соҳибистиқлол дар лигаи аввал бо номҳои "Барқ" ва "Нури Норак" бозӣ кардааст. Номҳо Муваффақиятҳо Дар лигаи дуюми ИҶШС — ҷои 9-ум (дар мусобиқаи минтақавии класси "Б" соли 1967).
Баршина (ноҳияи Жигалов, Иркутск)

Баршина — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Жигалов, ки дар вилояти Иркутск қарор дорад, дохил мешавад.
Барқарор намудани шаҳрвандӣ

Барқарор намудани шаҳрвандӣ — яке аз асосҳои соҳиб шудан ба шаҳрвандон мебошад. Барқарор намудани шаҳрвандӣ танҳо нисбати ашхосе татбиқ карда мешавад, ки агар пештар шаҳрванди ҳамон давлат буда, аммо бо баъзе сабабҳо (баромадан, аз даст додан, маҳрум гардидан аз шаҳрвандӣ) шаҳрвандиаш қатъ гардида бошад. Барқарор намудани шаҳрвандонро дар илми ҳуқуқи конститусионӣ реинтегратсия меноманд. Ду тарзи барқарор намудани шаҳрвандӣ мавҷуд аст: а) бо ҳоҳиши шахси манфиатдоре, ки барои барқарор намудани шаҳрвандии хеш бо ариза муроҷиат менамояд (яке аз тарзҳои хеле маъмул ва паҳнгашта мебошад) ва б) бо ташаббуси давлат. Одатан тарзи дуюми барқарор намудани шаҳрвандӣ дар натиҷаи демократикунонии қонунгузории шаҳрвандӣ вобаста ба барҳам додани маҳрум гардидан аз шаҳрвандӣ ба вуҷуд меояд, яъне ҳангоми барҳам додани падидаи маҳрум гардидан аз шаҳрвандӣ шахсоне, ки аз шаҳрвандӣ маҳрум гардида буданд, чунин ҳуқуқро пайдо мекунанд. Агар барқарор намудани шаҳрвандӣ бо ташаббуси давлат ба вуҷуд ояд, он гоҳ мақомоти салоҳиятдори давлат қарори дахлдор қабул мекунад. Дар ин ҳолат, албатта, розигии шахс дар бораи барқарор намудани шаҳрвандиаш талаб карда мешавад.. низ Қонун.
Барёмҷ

Барёмҷ — деҳа дар ҷамоати деҳоти Сохчарви ноҳияи Шуғнони ВМКБ. Аз деҳа то маркази ноҳия 20 км; роҳ асфалтпӯш. Аҳолиаш 367 нафар, тоҷикон. Иқтисод Деҳа мактаби таҳсилоти миёнаи умумӣ, бунгоҳи тиббӣ, китобхона ва нуқтаҳои савдои хусусӣ дорад. Соҳаҳои асосии хоҷагӣ: ғаллакорӣ, боғдорӣ, сабзавоткорӣ ва картошкапарварӣ. Заминҳо аз ҷӯйи Хидорҷвед обёрӣ мешаванд.
Барқ (истилоҳоти ҳуқуқ)

Барқ — аз объектҳои муҳими муносибатҳои гражданӣ аст. Яке аз унсурҳои зарурии ҳаёти ҷамъиятӣ, шарти асосии тараққиёти иқтисодӣ мебошад. Фаъолият ва истифодаи аксарияти ашёи ҳозиразамои ба мавҷудияти барқ вобастааст, масалан, мошинҳои электрикӣ, яхдонҳо, мошинаҳои либосшӯӣ, таҷҳизоти истеҳсолӣ ва ғ. Барқ ба гурӯҳи объектҳои манқул дохил шуда, истеъмолшаванда, тақсимшаванда. якхела мебошад. Вобаста ба табиати худ дорои хусусиятҳои зиёд аст. Ҳолати истифодабарии мунтазамро дорост. Аммо имконияти нигоҳ доштан дар ҷойҳои махсус, анборҳо ҷо карданаш маҳдуд аст. Барои истифода намудан ба таҷҳизоти махсус, коммуникатсияҳои муҳандисӣ, асбобҳои назораткунанда ва ченкунанда, воситаҳои таъмини бехатарӣ ба миён меояд. Хусусияти фоиданокии барқ дар ҳолатҳои истифодабарӣ муайян мегардад. Натиҷаи истифодабарии барқ корҳои иҷрокардашуда, амалиётҳои технологӣ ва ғайра мебошанд. Аммо худи қувваи барқ дар ҳолатҳои истифодабарӣ аз байн меравад. Дар шакли мол, мавод характери моддӣ пайдо намекунад. Аммо мавҷудияти он, истифода шуданаш дар асбобҳои ченкунанда, ҳисобкунанда ифодаи худро нигоҳ медорад.. низ Қонун.
Барқгардон

Барқгардн — таҷҳизотест барои аз зарбати барқ муҳофизат кардани бино, иншооти саноатӣ, нақлиётӣ, коммуналӣ ва ғайра. Таърих Тахмин меравад, ки барқгардонро соли 1752 Бенҷамин Франклин кашф кардааст (ҳарчанд иншооти барқгардондошта то ин вақт низ сохта шуда буданд, масалан, Манораи Навян, лаклакҳои коғазии Жак Ром). Мушаххасҳо ва вижагиҳо Барқгардон аз барққабулкунак, заминвасла ва ҷараёнгузарон, ки онро ба замин мепайвандад, иборат аст. Унсурҳои барқгардон ба ҳам пайваст карда шуда, дар асос мустаҳқам мегарданд. Азбаски эҳтимолияти объекти рӯизаминиро задани барқ бо мурури баландии он меафзояд, барқгардонро дар масофаи ба қадри имкон баланд дар худи объекти муҳофизатшаванда, ё чун иншооти алоҳида дар назди объект мешинонанд. Анвоъ Навъи барқгардонро мувофиқи шароити маҳал муқаррар мекунанд. Тахлияи электрикии атмосферӣ аз барқгардон гузашта, ба замин меравад ва ба объекти муҳофизатӣ осеб намерасонад. Барои ҳифзи хатҳои алоқа дар симчӯбҳо сими барқгардонро тавре мешинонад, ки аз нӯги симчӯб 10-15 см болотар бошад. Нӯги дигари барқгардонро ба замин васл мекунанд. Ҷараёнгузаронро аз маводди ғайриноқил низ сохтан мумкин аст. Баъзан барқгардонро чун унсури ороишии бино ё иншоот (масалан, боднамо) ба кор мебаранд.
Барҷангал

БРҶАНГАЛ, деҳа дар ҷамоати деҳоти Мирсаид Миршакари ноҳияи Роштқалъа. Аз Барҷангал то маркази ноҳия 10 км, то маркази вилоят 25 км; роҳ автомобилгард. Аҳолиаш 202 нафар, тоҷикон. Барҷангал мактаби таҳсилоти миёнаи умумӣ, бунгоҳи тиббӣ, китобхона, нуқтаҳои савдои хусусӣ ва хонаи фарҳанг дорад. Соҳаҳои асосии хоҷагӣ: чорводорӣ, ғаллакорӣ, сабзавоткорӣ, боғдорӣ ва картошкапарварӣ. Заминҳо аз оби Миденшорвдара обёрӣ мешаванд.
Барқчӣ (бошгоҳи футбол)

Ҳисориён Барқчӣ — бошгоҳи футболи тоҷик аз шаҳри Ҳисор, ки маркази маъмурии ноҳияи Ҳисор ба ҳайати Ноҳияҳои тобеи ҷумҳурӣ шомил аст. То оғози соли 2015 ин бошгоҳ дар пойтахти Тоҷикистон – шаҳри Душанбе фаъолият мекард. Иштирокчии Лигаи олии футболи Тоҷикистон, ки дар ҷамъбасти мавсими соли 2024, зинаи 8-умро ишғол кард. Финалисти Ҷоми Тоҷикистон -2008, барандаи Лигаи якуми Тоҷикистон дар соли 2006. Ин даста ҳоло бозиҳои хонагии худро дар Варзишгоҳи марказии Ҳисор, ки 20 ҳазор тамошобинро дар бар мегирад, мегузаронад. Дар солҳои 2007-2014 ин бошгоҳ дар шаҳри Душанбе дар Варзишгоҳи марказии ҷумҳуриявии Помир, ки 24 000 тамошобинро дар бар мегирад, меҳмононро қабул кардааст. Айни ҳол дастаи футболи Барқчӣ дар Лигаи олӣ баромад мекунад. 1 Таърихи бошгоҳ Соли 2006 дар Душанбе бошгоҳи футбол бо номи "Энергетик" таъсис ёфт. Худи ҳамон сол ғолиби Лигаи якуми Тоҷикистон ва роҳхат ба Лигаи олии кишвар гардид. Баъдан ба бошгоҳ Тоҳир Муъминов ҳамчун бозигар-мураббӣ роҳбарӣ мекард. Соли 2007 дар мавсими дебюти худ дар сатҳи олӣ "Энергетик" дар байни 11 даста ҷои 9-умро гирифт. Соли 2008 ӯ ҷои панҷумро ишғол кард ва дар Ҷоми Тоҷикистон ба финал баромад ва аз тими Хуҷанд бо ҳисоби 1 шикаст хӯрд. Дар мавсимҳои 2009 ва 2010 дар чемпионат боз панҷум ва соли 2011 чорумро ишғол карданд. Дар 2 соли минбаъда бошгоҳ дар зинаи охирини ҷадвал қарор гирифт. Ва дар мавсими соли 2014 ба далели мушкилоти молӣ 6 давр қабл аз анҷоми он аз чемпионат даст кашид ва дар натиҷа ҳафтум боқӣ монд. "Энергетик" пеш аз оғози мавсими оянда сарпарасти нав пайдо кард — ба ҷои шабакаи барқи Душанбе ба ширкати миллии энергетикии "Барқи тоҷик" табдил ёфт. Дар пайи ин муомила бошгоҳ ба шарафи соҳиби наваш - Барқи тоҷик ном гирифт ва аз Душанбе ба шаҳри Ҳисор, ки дар 20-километрии ғарби Душанбе воқеъ аст, кӯчид. Аз соли 2016 ин маҳфил "Барқчӣ" ном гирифт. Таърихи тағир додани номҳо Таърихи ҳунарнамоӣ Бозигарони шинохта Дастовардҳо Мураббиён Ҳайати кунунии даста Ба ҳолати 22 апрели соли 2025.
Барҷастагӣ ва фурӯхамӣ

Гурӯҳ:::Википедия:Статьи с малым количеством внутренних ссылок БАРҶАСТАГӢ ВА ФУРӮХАМӢ, хосияти хатти каҷи (графики функсияи), ки аз ватар (хорда)-и худ поёнтар ё болотар ҷойгир шудани камони хатти каҷро ифода мекунад; дар ҳолати якум (расми 1, а), ки барҷастагии графики функсияи ба поён (фурӯхамӣ ба боло) аст, функсия барҷаста ва дар ҳолати дуюм, ки фурӯхамӣ ба поён (барҷастагӣ ба боло) аст, функсия фурӯхамида (расми 1, б) номида мешавад. Агар ва (х) дар ягон фосила вуҷуд дошта бошанд, барҷастагӣ дар ҳолати 0 ва фурӯхамӣ дар ҳолати 0 (дар ҳамаи нуқтаҳои фосилаи баррасишаванда) ҷой дорад. Агар расандаҳои атрофи нуқтаи дилхоҳи хатти каҷ зери камон ҷой гиранд, барҷастагӣ ба поён (расми 2, а) ва агар расандаҳо болои камон ҷой гиранд, фурӯхамида ба поён (расми 2, б) равона мебошад. Манбаъ М. Хоҷабекова.
Барқиёруқ

Абулмузаффар Рукнуддин Барқиёр ибни Маликшоҳ (- Барқи устувор,) — яке аз салотини хонадони Салҷуқӣ, писари султони маъруфи Салҷуқиён — Ҷалолуддин Абулфатҳ Маликшоҳ ибни Муҳаммад. Зиндагинома Барқиёруқ ҳангоми ваф. Маликшоҳ 13-сола буд ва дар Исфаҳон иқомат дошт. Турконхотун — ҳамсари Маликшоҳ, ки моиндари Барқиёруқ буд ва нуфузи зиёде дар дарбори Салҷуқиён дошт, писари хурдсоли худ Маҳмуд ибни Маликшоҳро мехост ба тахти салтанат нишонад. Аз ин рӯ дастур дод, ки Барқиёруқ-ро ба зиндон афкананд. Аммо хидматгорони хосси Низомулмулки Тусӣ, ки дар Исфаҳон нуфуз доштанд, алорағми Тоҷулмулки Шерозӣ, ки рақиби Низомулмулк ва ҳамдаст бо Турконхотун буд, шӯриданд ва Барқиёруқ-ро аз Исфаҳон берун бурда, дар Рай ба тахт шинонданд. Дар ҷанге, ки миёни Турконхотун ва Барқиёруқ дар наздикии Буруҷерд соли 1092 рух дод, Барқиёруқ пирӯз шуд ва пас аз муддате пойтахти давлат — Исфаҳонро ба муҳосира гирифта, дар ҳамон сол ба тахт нишаст. Барқиёруқ дар қиёс бо падар ҳокими заиф ва беирода буд. Замони ҳукумати Барқиёруқ мусодиф ба айёми нооромиҳо дар кишвар аст. Ин замон буд, ки Муҳаммад ибни Сулаймон (набераи Чағрибеги Салҷуқӣ) алайҳи Барқиёруқ дар с-ҳои 1096-97 исён бардошт. Дар ин исён Муҳаммад ибни Сулаймонро Иброҳими Ғазнавӣ бо филони ҷангӣ ва сарбоз таъмин менамуд, ба шарте ки дар сарзаминҳои ишғолкардааш хутба ба номи Иброҳим хонда шавад. Барқиёруқ ин исёнро фурӯ нишонд. Бо вуҷуди ин ки дар с-ҳои 1098-99, дар ох. ҳукумати Иброҳими Ғазнавӣ ҳайате аз сафирон бо сарварии донишманди маъруф Абулҳасани Табарӣ мулаққаб ба Алқиё барои музокира ва барқарор кардани муносиботи дӯстона ба дарбори Барқиёруқ фиристода шуд ва Барқиёруқ ин ҳайатро хуш пазироӣ намуд, мудохилаи Ғазнавиҳо ба умурии идории Салҷуқиҳо, ки ҳар замон барои тоҷу тахт даргири ҳамдигар мешуданд, идома дошт. Барқиёруқ салтанати худро дар ҳимоят ва тадбири андешидаи писарони Низомулмулк медонист. Аммо Барқиёруқ бо онҳо созгорӣ карда натавонист ва боиси ранҷишаш гардид. Яке аз писарони Низомулмулк бо номи Муъидулмулк, ки сахт аз Барқиёруқ ранҷида буд, ба Ганҷа назди Муҳаммад — писари дигари Маликшоҳ рафт ва ӯро ба мухолифати вай барангехт. Байни ду бародар тайи се сол панҷ набард рух дод ва оқибат кор ба сулҳ анҷомид. Дар ин муоҳидаи сулҳ, ки с-ҳои 1102-03 байни онҳо баста шуд, муқаррар гардид, ки Озарбойҷон, Аррон ва Арманистон аз они Муҳаммад бошад ва Ироқу Исфаҳону Ҷибол таҳти фармони Барқиёруқ қарор гирад. Бад-ин гуна қаламрави ҳукумати Салҷуқиён таҷзия шуд. Дар нотавон гардидани ҳукумати Барқиёруқ инчунин мавҷи қудратхоҳии амлокдорон, мухолифати шадиди ҳашшошиён ва кашмакашиҳои дарбориён таъсиргузор буд. Барқиёруқ дар 27-солагӣ дар роҳи Бағдод ба шиддати бемории сил, ки аз хурдсолӣ мубталои он буд, соли 1104 вафот кард. Писари чаҳорсолаашро, ки Маликшоҳ ибни Барқиёруқ ном дошт ва баъд аз ӯ ба салтанат нишаст, бародари Барқиёруқ Муҳаммад ибни Маликшоҳ барканор кард ва қудрати идории ҳукумати Салҷуқиёнро ба даст гирифт.
Басакин (ноҳияи Чернишков, Волгоград)

Басакин — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Чернишков, ки дар вилояти Волгоград қарор дорад, дохил мешавад.
Бас

Бас (аз в – ғафс, паст) — 1) овози пасту ғафси мардона. Навъҳои Бас: Баси баритонӣ, Баси кантанте (Баси баланд) ва Баси профундо (октава). Баландии овози Бас аз "фа"-и октаваи калон то "фа"-и октаваи якум (то 1) мерасад; Баси баланд ду навъ мешавад: лирикӣ (нарм) ва драмавӣ (боқувват). Меъёри овозии Баси лирикӣ аз "сол"-и октаваи калон то "фа"-и октаваи якум (то 1) ва Баси драмавӣ аз "фа"-и октаваи калон то "ми"-и октаваи якум (то 1) мерасад. Меъёри овозии Баси муқаррарӣ аз "ми"-и октаваи калон то "ре", "ми"-и октаваи якум (то 1, 1)-ро фаро мегирад. Дар хор баритонҳо ва Баси лирикӣ ба партияи Баси якум дохил буда, Баси муқаррарӣ ва ғафси паст (Бас октава) ба партияи овозҳои Баси дуюм мансубанд) сози мусиқии буъдаш паст, монанди тубабас, контрабас ва ғайра) садои аз ҳама поёнии (пасти) аккорд; садои паст ва поёнӣ дар мусиқии бисёровоза. Ҳамчунин Бас сози мисине дар оркестрҳои нафасӣ бо регистри овози паст номида мешавад. Маънои сеюми калимаи "бас" –ин садои баси аккордҳо ё овози аз ҳама паст дар мусиқии бисёровоза.. Адабиёт.
Басалаевка (ноҳияи Зиминск, Иркутск)

Басалаевка — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Зиминск, ки дар вилояти Иркутск қарор дорад, дохил мешавад.
Якумин барӯйхатгирии умумииттифоқии аҳолии Иттиҳоди Шӯравӣ

Барӯйхатгирии аҳолии СССР дар соли 1926 аз вазъи 17 декабри ҳамон сол оғоз ёфт. Ин аввалин барӯйхатгирии умумииттифоқии аҳолии СССР буд, ки тамоми аҳолии кишварро фаро гирифт. Он бо усули пурсиш гузаронида шуд (дар ин ҳолат, худҳисобкунӣ низ иҷозат дода шудааст). Шумораи мавҷудаи аҳолӣ ба назар гирифта шуд. Василий Михайловский ва Олимпий Квиткин масъулияти саршуморӣ доштанд. Таҳияи барӯйхатгирии аҳолӣ то 1 сентябри соли 1932 ба итмом расид. Шаклҳои асосии барӯйхатгирӣ: варақаи шахсӣ, варақаи оилавӣ. Ғайр аз он, дар корти оилавӣ таркиби оила, муҳлати издивоҷ ва шароити зиндагӣ қайд карда мешуд. Барӯйхатгирӣ 17 декабр оғоз ёфта, дар деҳот ду ҳафта ва дар шаҳрҳо як ҳафта идома кард. Натиҷаҳои муқаддамотӣ дар соли 1927, натиҷаҳои мухтасараш - дар солҳои 1927-1929 ва натиҷаҳои пурраи он пас аз таҳрири Кумитаи Марказии Ҳизби Коммунистии Умумииттифоқии болшевикон ва имзои шахсии Иосиф Сталин дар 56 ҷилд, аз соли 1928 сар карда то охири соли 1933 интишор карда шуданд. Шиори барӯйхатгирии аҳолӣ "Коргар! Деҳқон! Шумо ҳаёт месозед. Дар ин бора барӯйхатгирии аҳолӣ ба шумо кумак хоҳад кард. " СССР Таркиби СССР Аҳолии СССР аз рӯи миллат дар соли 1926 Республикаҳои иттифоқӣ РСФСР Тақсимот ва сохтори аҳолии РСФСР аз рӯи минтақаҳои калонтарини ҷумҳурӣ дар соли 1926: Барои ҶШМС Доғистон Аварҳо ҳамчун миллати унвон дода мешаванд. Таркиби минтақаҳои асосии РСФСР РСС Украина ҶМШС Молдова - 572 114, украинҳо - 277 515, молдованҳо - 172 419, русҳо - 48 868, яҳудиён - 48 564, немисҳо - 10 739, булғорҳо - 6026, полякҳо - 4853, ҷӯгиҳо - 918. Ҳайати зерминтақаҳои РСС Украина: ҶФШС Закавказия РСС Ӯзбекистон Тамоми аҳолии ҶШС Ӯзбекистон 5 267 658 нафар: узбекҳо - 3,475,340, тоҷикон - 967 728, русҳо - 246,521, қазоқҳо - 106,980, қирғизҳо - 90 743, уйғурҳо - 31 941, арабҳо - 27 977, қарақалпоқҳо - 26,563, Туркманҳо - 25 954, украинҳо - 25 804. Тамоми аҳолии ҶМШС-и Тоҷикистон 827,200 нафарро ташкил медиҳад: тоҷикон - 617,125, узбекҳо - 175,627, қирғизҳо - 11,410, русҳо - 5600, туркманҳо - 4100, арабҳо - 3300, қазоқҳо - 1636, украинҳо - 1100, тоторҳо - 1000 нафар. Шаҳрҳо Шаҳрҳои СССР, ки зиёда аз 100 ҳазор аҳолӣ доранд. Шаҳрҳои пойтахтҳои ҷумҳуриҳои иттифоқӣ бо ҳуруфи ғафс ишорат шудаанд. Ҳамчунин нигаред.
Басайлово (ноҳияи Верховаж, Вологда)

Басайлово — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Верховаж, ки дар вилояти Вологда қарор дорад, дохил мешавад.